Դրանից բացի, կինոնկարում կարելի է տեսնել միանգամայն իրական վարսավիրանոց Տրևիի շատրվանի մոտ, «Իսպանական սանդուղքը», որտեղ Աննան պաղպաղակ է ուտում և զրուցում Ջոյի հետ, Ռոկկի սրճարանը, որտեղ շարունակվում է նրանց շփումը, և Պալացցո Կոլոննա պալատը, որտեղ հերոսներն ընդմիշտ հրաժեշտ են տալիս միմյանց արքայադստեր մամուլի ասուլիսի ժամանակ: Եվս երկու սյուժետային կարևոր տեսարաններ նկարահանվել են այսպես կոչված «Ցանկությունների պատի» մոտ Viale del Policinico-ում, Piazza Girolamo Fabrizio-ի մոտ և Սանտա-Մարիա-ին-Կոսմեդին եկեղեցու սյունասրահի «Ճշմարտության բերան» սալաքարի մոտ: Ֆիլմում հայտնվում են նաև Պանթեոնը, Սուրբ Հրեշտակի ամրոցը, Կոլիզեյը և Վենետիկի հրապարակը Վիկտոր Էմմանուիլ II-ի կոթողով: